România se pregătește să adopte moneda euro. Anunțul premierului Cîțu.
Florin Cîțu: "Parcursul pentru euro a fost puţin întârziat de această criză din 2020. Este nevoie de convergenţă reală". Florin Cîțu: "Vom recupera în perioada 2021 – 2024, dar trebuie să fim constienţi că aderarea la euro va fi după 2024".
Premierul spune că este greu să aderi la zona euro în criză, dar că România îşi menţine obiectivul şi că aderarea presupune reformarea economiei, pentru că în interiorul zonei euro competiţia este foarte dură.Intrarea în antecamera zonei euro în 2024 – 2025, iar adoptarea monedei europene ar putea avea loc în 2027 – 2028.Florin Cîţu spune că România ar putea intra în spaţiul Schengen în acest an. "România este gata să intre în Schengen din 2011. A apărut discuţia cu MCV-ul. Trebuie să coretăm această problemă anul acesta. Vom face tot posibilul să avem un raport favorabil MCV. Dacă toate merg bine şi avem un raport favorabil, putem să sperăm să continuăm discuţiile de aderare la Schengen chiar de anul acesta. Dar, repet, depinde de noi", a spus premierul.